Lade idrettsanlegg

Lade idrettsanlegg (også kalt Lade idrettspark) er et idrettsanlegg for fotball og flere andre idretter som ligger mellom Haakon VII's gate og Lade allé på Lade i Trondheim.

Anlegget ble vedtatt utbygd i 1951, og det første garderobeanlegget stod ferdig i 1954. Anlegget bestod i 1996 av fem gressbaner, tre grusbaner, en varmegrusbane, en friidrettsbane 
og to håndballbaner.

Norges nest største fotballturnering, Skandia Cup, har blitt avholdt her i juni hvert år siden 1975.

Siden 2013 har anlegget gjennomgått store forandringer. Trondheim kommune vedtok en ny reguleringsplan for området i 2016. Anlegget består i 2023 av følgende:

 Lade Sportsarena, treningshall for tennis, bordtennis og taekwondo, åpnet i april 2018
 Koteng Arena (tidligere "Lade 5" og "Ørn Arena") - fotballbane, hjemmebane for Rosenborg Kvinner - kunstgress lagt i 2013, nytt tribunebygg innviet i oktober 2018. "Koteng Arena" fra 2019.
 Fire utendørs tennisbaner nord for Koteng Arena
 Kunstgressflate for amerikansk fotball, lacrosse, rugby, baseball og fotball, innviet i mai 2016
 OBOS kunstgressbane (fotball), hjemmebane for Sportsklubben Trygg/Lade 
 En kunstgressbane (bygd i 2014) og to naturgressbaner for fotball som drives av Trondheim kommune. Mellom naturgressbanene ble det i 2018 også anlagt en cricket pitch, slik at banene også kan brukes til cricket.
 Trygg/Lade-hallen, en kombihall for fotball og andre idretter sør for Koteng Arena, ble åpnet i 2023.

Referanser

Kilder 
 «Tre nye idrettsbygg er planlagt på Lade idrettspark», Adresseavisen 4. juni 2016, s. 16-17.
 Trondheim kommune (30. mai 2018): Bygger storstue for idretten

Idrettsanlegg i Trondheim
Lade